Jenny Hendrix

Jenny Hendrix, echte namme: Heather Ann Dorsey (New Port Richey (Floarida) 5 april 1986), is in Amerikaansk neakenmodel, stripper en pornografysk aktrise fan mingd Filipynsk-Italjaansk etnysk komôf. Har artystenamme wurdt ek wol (mis)stavere as Jenni Hendrix of Jenny Hendricks, en dêropta hat hja yn it ferline ek wol gebrûk makke fan 'e skûlnammen Ariel, Hannah, Hannah Hendrix, Hot Haley en Jordan. Hendrix sette yn 2005 útein mei in wurkpaad yn 'e Amerikaanske pornoyndustry en spile yn in grut tal films. Yn 2011 beëinige se har karriêre as pornoaktrise, mar yn 2016 makke se in comeback. Yn 2009 wûn se in AVN Award (de Oscar fan 'e pornowrâld).

Libben en karriêre
Hendrix waard yn 1986 berne yn New Port Richey, yn 'e Amerikaanske steat Floarida. Hja is fan mingd Filipynsk-Italjaansk etnysk komôf. As tiner fûn se wurk as reklamemodel foar it sinnebrânoaljemerk Hawaiian Tropic en it enerzjydrankmerk Rockstar Energy Drink. Yn 2004, doe't se 18 jier wie, begûn Hendrix as stripper te dûnsjen, wêrnei't se yn 2005, mei 19 jier, har debút makke as pornografysk aktrise (ûnder de skûlnamme Hannah) yn in sêne op 'e webside Captain Stabbin, dy't fêstige is yn súdlik Floarida. 

Neffens de Internet Adult Film Database (IAFD) spile Hendrix neitiid yn mear as 200 pornofilms, wêrby't se û.m. wurksum wie foar sokke foaroansteande labels as New Sensations, Evil Angel, Diabolic Video, Penthouse, Wicked Pictures, Hustler Video, Jules Jordan Video, Elegant Angel, Digital Playground, Zero Tolerance, Red Light District, Digital Sin en Adam & Eve. 

Dêrnjonken hat Hendrix ek wol wurke foar minder bekende filmstudio's, lykas Third Degree Films, Metro, West Coast Productions, Mile High Media, Legend Video en Pure Play Media. Boppedat wie se ek gauris yn 't spier foar pornowebsiden op it ynternet, wêrûnder BangBros, Reality Kings, Brazzers, Naughty America en Muffia. Foar har aktearwurk waard Hendrix alve kear nominearre foar AVN Award (de Oscar fan 'e pornowrâld), en wûn se yn 2009 yn 'e mande mei Delilah Strong en Michael Stefano de AVN Award yn 'e kategory bêste triosekssêne foar har optreden yn 'e film The Jenny Hendrix Anal Experience.

Yn 2011 loek Hendrix har út 'e Amerikaanske pornoyndustry werom, mar yn 2016 makke se in comeback. Se hie fierders ferskate oerstapkes nei de mainstream-film- en muzykyndustry. Sa hie Hendrix yn 2007 in rol yn 'e horrorfilm Live Evil fan regisseur Jay Woelfel. Teffens wurke se yn 2008 mei oan 'e fideoklips fan 'e nûmers I'm in Miami, Bitch (sinsurearre ferzje: I'm in Miami, Trick) fan LMFAO en 10 Miles Wide fan Escape the Fate.

Lichemsskaaimerken
Jenny Hendrix is fan mingd blank en mongoloïde ras, mei brune eagen en brún hier, dat se gauris blondearje lit. Neffens har offisjele opjefte is se 1.73 m lang, mei in gewicht fan 49 kg, en kupmaat 34D. Oarspronklik hie se kupmaat 34B, mar yn desimber 2008 ûndergie se in boarstfergruttingsoperaasje. 

Hendrix hat piercings troch har earlellen en in nâlpiercing, en dêropta ferskate tatoeaazjes. Se hat in Hello Kitty-tatoeaazje boppe har rjochterankel, in yin-yangsymboal op har rjochterankel, in fiifpuntige stjer op har lofterpols, en in rôze Hello Kitty-tatoeaazje mei in hert deromhinne op 'e binnenkant fan har rjochterpols.

Prizen en nominaasjes
 Jier Priis Resultaat Kategory Foar har optreden yn 2008 FAME Awardnominearrefavorite orale stjern.f.t.nominearresmoarchste fanke fan 'e pornon.f.t. Xbiz Awardnominearrenije stjer fan it jiern.f.t. XRCO Awardnominearreorgastysk oralisten.f.t. 2009 AVN Awardnominearrebêste opfiering fan in stripteaseThe Jenny Hendrix Anal Experiencenominearrebêste P.O.V.-sekssêne(mei Manuel Ferrara)Fucked on Sight 3nominearrebêste anale sekssêne (mei Manuel Ferrara)The Jenny Hendrix Anal Experiencenominearrebêste triosekssêne (f/f/m) (mei Rebeca Linares en Tom Byron)Secretary's Day 2nominearrebêste sekssêne mei dûbele penetraasje (mei Steve Holmes en Ian Scott)The Jenny Hendrix Anal Experiencenominearrebêste sekssêne mei dûbele penetraasje (mei Erik Everhard en Steve Holmes)Anal Cavity Search 4nominearreskandalichste sekssêne (mei Chelsie Rae en Tony T.)Milk Nymphos 2nominearre artyste fan it jiern.f.t.wûnbêste triosekssêne (f/f/m) (mei Delilah Strong en Michael Stefano)The Jenny Hendrix Anal Experience FAME Awardnominearrefavorite orale stjern.f.t.nominearrefavorite anale stjern.f.t.nominearremeast seksy lichemn.f.t.nominearresmoarchste fanke yn 'e pornon.f.t.finalistefavorite kontn.f.t. Xbiz Awardnominearre artyste fan it jiern.f.t. 2010 AVN Awardnominearrebêste groepsekssêne (mei Steve Holmes, Jerry en Mr. Pete)Ass Worship 11 FAME Awardnominearrefavorite orale stjern.f.t.nominearrefavorite anale stjern.f.t.nominearremeast seksy lichemn.f.t.nominearresmoarchste fanke yn 'e pornon.f.t.finalistefavorite kontn.f.t. 2011 AVN Awardnominearrebêste groepsekssêne (mei Jessica Bangkok, Jazy Berlin, Dani Jensen, Julia Ann, Kerry Louise, Natasha Marley, Rachel Roxxx, India Summer, Paul Chaplin, Seth Gamble, Billy Glide, Will Powers en Anthony Rosano)Bonny & Clide 2012 AVN Awardnominearrebêste triosekssêne (f/f/m) (mei Alexis Texas en Rocco Siffredi)Rocco's American Adventures

Keppelings om utens
 Offisjele webside fan Jenny Hendrix (deade link)
 Biografy en filmografy fan Jenny Hendrix yn 'e Internet Movie Database (IMDb)
 Biografyske gegevens en filmografy fan Jenny Hendrix yn 'e Internet Adult Film Database (IAFD)
 Biografyske gegevens fan Jenny Hendrix op FreeOnes

Kategory:Amerikaansk model
Kategory:Amerikaansk neakenmodel
Kategory:Amerikaansk stripper
Kategory:Amerikaansk froulik pornoakteur
Kategory:Amerikaansk pornoakteur fan Polynezysk of Filipynsk komôf
Kategory:Amerikaansk persoan fan Filipynsk komôf
Kategory:Amerikaansk persoan fan Italjaansk komôf
Kategory:Persoan berne yn 1986